17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 421 της 21 Ιουν./8 Ιουλ. 1975 (ΦΕΚ Α΄ 133) Περί απονομής Επαγγελματικού Ενδεικτικού Πληροφορικής και Επιχειρησιακής Ερεύνης υπό της Φυσικομαθηματικής Σχολής του Εθνικού και Καποδιστριακού Πανεπιστημίου Αθηνών.  Έχοντες υπ’ όψιν: 1.Τας διατάξεις των άρθρων 217-219 του Ν. 5343/1932 «περί Οργανισμού του Πανεπιστημίου Αθηνών».  2.Την γνώμην της Φυσικομαθηματικής Σχολής (συνεδρία 15-1-1975) και της Συγκλήτου (συνεδρία 11-2-1975) του Πανεπιστημίου Αθηνών και  3.Την υπ’ αριθ. 356/1975 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Υπό της Φυσικομαθηματικής Σχολής του Πανεπιστημίου Αθηνών απονέμεται Επαγγελματικόν Ενδεικτικόν εις την Πληροφορικήν και Επιχειρησιακήν ΄Ερευναν.  Η διάρκεια φοιτήσεως ορίζεται διετής. Άρθρον 2. 1.Δεκτοί προς φοίτησιν γίνονται πτυχιούχοι Ανωτάτων Σχολών της ημεδαπής η ομοταγών της αλλοδαπής, εφ’ όσον έχουν υποστή επιτυχώς εξετάσεις κατά την διάρκειαν των προγενεστέρων σπουδών των, εις τα κατωτέρω μαθήματα, άλλως υποχρεούνται όπως εξετασθούν ενώπιον της κατά το άρθρον 4 παραγρ. 1 του παρόντος Επιτροπής  α)Γραμμική Άλγεβρα και Αναλυτική Γεωμετρία (ετήσιον).  β)Ανάλυσις (ετήσιον).  γ)Συνήθεις Διαφορικαί Εξισώσεις (εξαμηνιαίον). δ)Θεωρία Αναλυτικών Συναρτήσεων (εξαμηνιαίον). ε)Προγραμαμτισμός Υπολογιστών (εξαμηνιαίον). στ)Αριθμητική Ανάλυσις (ετήσιον). ζ)Θεωρία Πιθανοτήτων και Στατιστική (ετήσιον). 2.Ο κατ’ έτος αριθμός εισακτέων δεν δύναται να υπερβή τους τριάκοντα (30), εκ των οποίων το πολύ το 1/2 προέρχεται από Σχολάς εκτός της Φυσικομαθηματικής Σχολής του Πανεπιστημίου Αθηνών. Εις περίπτωσιν εμφανίσεως περισσοτέρων των 30 υποψηφίων η επιλογή γίνεται υπό της εν άρθρω. 4 παρ. 1 του παρόντος οριζομένης επιτροπής, βάσει της επιδόσεώς των εις τα εν τη προηγουμένη παραγράφω αναφερόμενα μαθήματα. 3. Οι υποψήφιοι δέον να έχουν επαρκή γνώσιν της Αγγλικής ή Γαλλικής η Γερμανικής γλώσσης αποδεικνυομένην  προσηκόντως. Άρθρον 3. 1.Το πρόγραμμα σπουδών περιλαμβάνει παραδόσεις και ασκήσεις φροντιστηριακάς, εργαστηριακάς και επί υπολογιστού ως και επιβλεπομένην ερευνητικήν εργασίαν. 2.Τα μαθήματα του Α΄ έτους σπουδών είναι άπαντα υποχρεωτικά. Από τα μαθήματα του Β΄ έτους σπουδών ο σπουδαστής δύναται να επιλέξη τρία (3) ετήσια, λογιζομένων δύο εξαμηνιαίων ως εν ετήσιον, αναλόγως των ενδιαφερόντων του και κατόπιν εγκρίσεως της επιτροπής. 3.Τα κατ’ έτος σπουδών διδασκόμενα μαθήματα και αι αντίστοιχοι ασκήσεις ορίζονται ως κάτωθι και επί τας έναντι εκάστου αναφερομένας ώρας καθ’ εβδομάδα: Α΄ έτος εξάμηνον παραδόσεις ασκήσεις Μαθήματα 1.Γλώσσαι Προγραμματισμού Β΄ 2 2 2.Στατιστικός Έλεγχος Ποιότητος Α΄ 2 1 3.Ουραί Αναμονής - Έλεγχος Αποθεμάτων Α΄& Β΄ 2 2 4.Εφαρμογαί Γραμμικού Προγραμαμτισμός Α΄ 2 2 5.Μη Γραμμικός και Δυναμικός Προγραμματισμός  Β΄ 2 2 6.ΠροσομοίωσιςMONTE CARLO Β΄ 2 2 7.Αριθμητικαί Μέθοδοι και Συναρτησιακή Ανάλυσις. Β΄ 2 2 8.Εφηρμοσμένη Άλγεβρα BOOLE Α΄ 2 1 9.Yπολογισταί και Προγραμματισμός Α΄ 2 2 Β΄ έτος 1.Θεωρία Αλγορίθμων  Εξαμηνια ίον 2 1 2.Επεξεργασία Πληροφοριών εις την Διοικητικήν και Οικονομίαν  ετήσιον 2 2 3.Θεωρία Γραφημάτων και Δικτυωμάτων εξαμηνιαί ον 2 1 4.Αλγοριθμηκαί και Τυπικαί ΓλώσσαιΣύνταξις  εξαμηνιαί ον 2 2 5.Αναλογικοί και Υβριδικοί Υπολογισταί  εξαμηνιαίον 2 2 6.Κατασκευή COM-PILERS εξαμηνιαίο 2 2 7.Θεωρία Αξιοπιστίας εξαμηνιαίον 2 2 8.Βελτιστοποίησις - Στοχαστικός ΄Ελεγχος εξαμηνιαίον 2 2 9.Θεωρία Παιγνίων εξαμηνιαίον 2 2 10.Μέθοδοι  Δειγματοληψίας εξαμηνιαίον 2 1 11.Συστήματα λειτουργίας εξαμηνιαίον 2 1 (Αντί για τη σελ. 230,01(α) Σελ. 230,01(β) Τεύχος Ε82 - Σελ. 89 Σχολή Θετικών Επιστημών Πανεπιστημίου Αθηνών 31.Β.κ.16-17 4.Η διδασκαλία των, εν τη § 3 του παρόντος, μαθημάτων ανατίθεται υπό της Σχολής εις τους αρμοδίους Καθηγητάς αυτής ή, τη προτάσει τούτων, εις Εντεταλμένους Υφηγητάς ή εις Καθηγητάς ημεδαπών ή αλλοδαπών Ανωτάτων Εκπαιδευτικών Ιδρυμάτων, προσκαλουμένους προς τούτο, ως και εις ειδικούς επιστήμονας κεκτημένους διδακτορικόν δίπλωμα. Άρθρον 4. 1.Την ευθύνην της οργανώσεως και λειτουργίας του Ενδεικτικού αναλαμβάνει επιτροπή αποτελουμένη εκ των Καθηγητών των Εφηρμοσμένων Μαθηματικών, του Λογισμού των Πιθανοτήτων και Στατιστικής, ως και των Καθηγητών τυχόν ιδρυθησομένων σχετικών εδρών ή θέσεων. 2.Η απονομή του Επαγγελματικού Ενδεικτικού εις την Πληροφορικήν και την Επιχειρησιακήν Έρευναν γίνεται εις εκείνους, οι οποίοι παρηκολούθησαν ευδοκίμως επί δύο ακαδημαϊκά έτη και υπέστησαν επιτυχώς εξετάσεις εις τα ως άνω οριζόμενα μαθήματα, επί πλέον δε συνέγραψαν επιστημονικήν μελέτην επί σχετικού με την εκπαίδευσίν των θέματος. Σπουδασταί του εν λόγω Ενδεικτικού δυνατόν ν’ απαλλάσσωνται μαθημάτων τινών αναλόγως των προηγουμένων σπουδών των. 3.Αι κατατακτήριοι εξετάσεις διενεργούνται κατά μήνα Σεπτέμβριον εκάστου πανεπιστημιακού έτους, συμφώνως προς πρόγραμμα ανακοινούμενον υπό της Σχολής. 4.Τα καθ’ έκαστον έτος σπουδών εξεταζόμενα μαθήματα είναι τα διαλαμβανόμενα εν τω προγράμματι διδασκομένων μαθημάτων υποχρεωτικά και τα υφ’ εκάστου σπουδαστού επιλεγόμενα μαθήματα. 5.Η επιλογή των προαιρετικών μαθημάτων δηλούται υφ’ εκάστου σπουδαστού κατόπιν συνεννοήσεως μετά των αρμοδίων Καθηγητών άμα τη ενάρξει εκάστου ακαδημαϊκού έτους δι’ εγγράφου δηλώσεώς του, υποβαλλομένης ομού μετά της αιτήσεως εγγραφής του. Σπουδασταί παραλείποντες την κατά τα ανωτέρω δήλωσιν εντός της τασσομένης υπό της επιτροπής χρονικής προθεσμίας κατανέμονται υπ’ αυτής. Η διάρκεια των εξαμήνων καθορίζεται ως ακολούθως: α)Το Α΄ εξάμηνον άρχεται  την 1ην Οκτωβρίου εκάστου έτους και λήγει τη 31ην Ιανουαρίου του επομένου έτους. β)Το Β ΄εξάμηνον άρχεται την 1ην Φεβρουαρίου εκάστου έτους και λήγει την 15ην Ιουνίου του ιδίου έτους. 6.Η εξέτασις εξαμηνιαίου μαθήματος διενεργείται άμα τη λήξει του οικείου εξαμήνου, καθ’ ο εδιδάχθη το μάθημα τούτο. Ως δευτέρα περίοδος εξετάσεως εξαμηνιαίου μαθήματος λογίζεται η κατά μήνα Οκτώβριον τοιαύτη, είτε πρόκειται περί εξαμηνιαίου μαθήματος του Α΄ εξαμήνου είτε του Β΄ τοιούτου. Το εξαμηνιαίον μάθημα βαθμολογείται αυτοτελώς και επί της ιδίας βαθμολογικής κλίμακος ως το ετήσιον τοιούτον. Το αυτό ισχύει και δια την έκδοσιν του μέσου όρου βαθμολογίας, όστις προκύπτει εκ του αθροίσματος του βαθμού επιτυχίας επί των εξαμηνιαίων και ετησίων μαθημάτων, διαιρουμένου δια του αριθμού των μαθημάτων τούτων. Τα εξαμηνιαία λαμβάνονται με συντελεστήν βάρους 1/2. 7.Αι περίοδοι των τμηματικών εξετάσεων του Α΄ έτους διενεργούνται κατά το χρονικόν διάστημα μεταξύ 16ης έως 30ης Ιουνίου και 1ης έως 15ης Οκτωβρίου. Αι τμηματικάι εξετάσεις διεξάγονται γραπτώς ή προφορικώς ή γραπτώς και προφορικώς ή γραπτώς, πρακτικώς και προφορικώς αναλόγως της φύσεως του μαθήματος και κατά την κρίσιν του οικείου Καθηγητού. Σελ. 230,02(β) Τεύχος Ε82-Σελ. 90 Σπουδασταί οφείλοντες μετά την δευτέραν τμηματικήν περίοδον εξετάσεων του μηνός Οκτωβρίου πλείονα των δύο (2) ετησίων μαθημάτων, δύο (2) εξαμηναία λογίζονται ως εν ετήσιον, θεωρούνται αποτυχόντες και υποχρεούνται να επαναλάβουν τα μαθήματα του αυτού έτους σπουδών, κατοχυρουμένης της βαθμολογίας των εις α μαθήματα έλαβον ούτοι προβιβάσιμον βαθμόν. Σπουδασταί οφείλοντες έν (1) ετήσιον μάθημα και δύο (2) εξαμηνιαία ή τέσσαρα (4) εξαμηνιαία, λόγω απορρίψεώς των ή μη προσελεύσεώς των, προς εξέτασιν, εγγράφονται αυτοδικαίως εις το επόμενον έτος σπουδών, μεταφέροντες την εξέτασιν των μαθημάτων τούτων ομού μετά των μαθημάτων του Β΄ έτους σπουδών. 8.Αι εξετάσεις του Β΄ έτους άρχονται από της εξεταστικής περιόδου του μηνός Ιουνίου του οικείου ακαδημαϊκού έτους και διεξάγονται κατά τας ακολούθους περιόδους, ήτοι τρις του έτους κατά τους μήνας Ιούνιον, Οκτώβριον, Φεβρουάριον. Αι εξετάσεις διεξάγονται καθ’ όν τρόπον και αι τμηματικαί τοιαύται περί ων η παρ. 7 του άρθρου 4 του παρόντος. 9.Ο βαθμός του Ενδεικτικού συνάγεται εκ του υπολογισμού της επιτευχθείσης βαθμολογίας αφ’ ενός εκάστου μαθήματος αμφοτέρων των ετών φοιτήσεως του σπουδαστού εν τω Ενδεικτικώ εξ ου ούτος απεφοίτησε. Δια τον κατά τα ανωτέρω υπολογισμόν προστίθενται οι βαθμοί απάντων των μαθημάτων των ετών φοιτήσεως, το δε άθροισμα διαιρείται δια του αριθμού των ως άνω μαθημάτων. Άρθρον 5. Δια θέματα μη ρυθμιζόμενα υπό του παρόντος εφαρμόζονται αι περί των φοιτητών του Πανεπιστημίου Αθηνών ισχύουσαι διατάξεις. Άρθρον 6. Ο τύπος του Ενδεικτικού καθορίζεται ως ακολούθως: ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ ΠΑΝΕΠΙΣΤΗΜΙΟΝ ΑΘΗΝΩΝ ΦΥΣΙΚΟΜΑΘΗΜΑΤΙΚΗ ΣΧΟΛΗ ΕΠΑΓΓΕΛΜΑΤΙΚΟΝ ΕΝΔΕΙΚΤΙΚΟΝ ΕΙΣ ΤΗΝ ΠΛΗΡΟΦΟΡΙΚΗΝ ΚΑΙ ΕΠΙΧΕΙΡΗΣΙΑΚΗΝ ΕΡΕΥΝΑΝ. Ο, Η πτυχιούχος ή διδάκτωρ του ……..…………. του Πανεπιστημίου ………………………..……… συμπληρώσας την κεκανονισμένην φοίτησιν και υποστάς ευδοκίμως τη………… μηνός……. έτους …….τας υπό των κειμένων διατάξεων εξετάσεις ηξιώθη Επαγγελματικού Ενδεικτικού εις την Πληροφορικήν και Επιχειρησιακήν Έρευναν με τον βαθμόν. ………………. ………………… ………… Εν Αθήναις τη……………… Ο ΠΡΥΤΑΝΙΣ Ο ΚΟΣΜΗΤΩΡ Ο Γραμματεύς της Σχολής 31.Β.κ.17 Σχολή Θετικών Επιστημών Πανεπιστημίου Αθηνών

[Source: greek_legal_code_raptarchis | Tokens: 8202]